Guntars Antoms

Guntars Antoms (dzimis  Rīgā) ir advokāts un starptautiskais meistars šahā, kas uzvarējis Latvijas šaha čempionātā 2001. gadā.

 Šahista karjera 
Guntara Antoma pirmais panākums šahā bija 14 gadu vecumā, kad viņš ieguva 4. vietu Latvijas skolēnu čempionātā. Pēc trim gadiem viņš kopā ar Edvīnu Ķeņģi dalīja pirmo vietu Latvijas jauniešu čempionātā. Guntars Antoms ir bieži piedalījies Latvijas šaha čempionāta finālos, bet 2001. gadā viņam izdevās izcīnīt Latvijas čempiona titulu, apsteidzot lielmeistarus Viesturu Meijeru, Arturu Neikšānu, Jāni Klovānu, Zigurdu Lanku un Ilmāru Starostītu. Tajā pašā gadā viņš ieguva arī FIDE starptautiskā meistara nosaukumu. Guntars Antoms bija Latvijas šaha federācijas viceprezidents un valdes loceklis. 2023. gadā uzvarējis Latvijas ātrā šaha čempionātā.Latvian Rapid Chess Championship 2023 VII Ventspils Juris Neimanis memorial

 Jurista karjera 
Guntars Antoms ir beidzis Rīgas 2. vidusskolu (1978) un Latvijas Universitātes Juridisko fakultāti (1983). No 1984. gada bijis izmeklētājs Rīgas pilsētas Ļeņingradas rajona prokuratūrā, no 1985. gada - izmeklēšanas daļas prokurors, bet no 1988. gada februāra līdz 1988. gada oktobrim - sevišķi svarīgu lietu izmeklētājs. Pēc tam darbojies dažādos juridiskos amatos. No 1993. gada 12. aprīļa zvērināts advokāts savā birojā. Guntars Antoms ir Baltijas starptautiskās šķīrējtiesas prezidija loceklis un Latvijas Krimināllietu advokātu biedrības biedrs.

 Nozīmīgākās sacensības 

 2001. gads, 1. vieta Latvijas šaha čempionātā.
 2001. gads, piedalījies Latvijas komandas sastāvā Eiropas šaha komandu čempionātā pie 4. galdiņa (+0, =2, -2).OlimpBase :: 13th European Team Chess Championship, Leon 2001, Latvia
 2004. gads, piedalījies Latvijas komandas sastāvā Pasaules šaha 36. olimpiādē pie 2. rezerves galdiņa (+1, =1, -2).OlimpBase :: 36th Chess Olympiad, Calvia 2004, Latvia

 Atsauces 

 Literatūra 
 Latvijas advokatūra. Advokāti, zvērināti advokāti un zvērināto advokātu palīgi biogrāfijās. 1944-2010. Sast. Dr.hist. Valters Ščerbinskis. – Rīga: Latvijas Zvērinātu advokātu padome, 2011. , 55.lpp.

 Ārējās saites 

Kategorija:1960. gadā dzimušie
Kategorija:Rīgā dzimušie
Kategorija:Latvijas Universitātes absolventi
Kategorija:Latvijas juristi
Kategorija:Latvijas advokāti
Kategorija:Latvijas šahisti
Kategorija:PSRS šahisti
Kategorija:Rīgas Valsts 2. ģimnāzijas absolventi